תרמיל פגז מעוטר במזכרת מכיבוש ירושלים

"תרמיל פגז מעוטר במזכרת מכיבוש ירושלים" הוא תרמיל של פגז תותח מעוטר, שנוצר על ידי "קבוצת אילה" מבצלאל, בית מדרש לאמנות ולמלאכות-אמנות באזור שנת 1918, ומציין את כיבוש ירושלים (1917).

תיאור
קבוצת אילה היא קבוצה של בוגרים של "בצלאל, בית מדרש לאמנות ולמלאכות-אמנות", שפתחו בתקופת סוף מלחמת העולם הראשונה בית מלאכה לעבודות באטיק, שפעל בחסות בית הספר. עיצוב התרמיל אופייני לעבודות שנוצרו ב"בצלאל" בתקופה זו. הוא מבוסס על שני רגיסטרים (רצועות אורך). העליון מכיל תיאור נוף פסטורלי של רועה צאן עם עדר עיזים. הרגסטר התחתון מכיל שורה של קשתות ובהן דגם עיטורי של גפנים. בחלקו התחתון של התרמיל מופיעה הכתובת "souvenir of the conquest of Jerusalem 9th. Dec. 1917" (באנגלית: "מזכרת מכיבוש ירושלים, 9 בדצמבר 1917"). מתחתיה מופיע סמל הקבוצה.

פגז דומה שיצר רפאל אברהם שלם הוצג בתערוכה "בצלאל של שץ" (1982), שהוצגה במוזיאון ישראל.

ראו גם
תרמיל פגז מעוטר בדימוי מקומות קדושים בארץ-ישראל
הערות שוליים

קטגוריה:בצלאל, בית מדרש לאמנות ולמלאכות-אמנות
קטגוריה:אמנות יהודית
קטגוריה:יצירות משנת 1918